ສະຫະລັດ ສະເໜີຍັດຕິ ແກ້ໄຂບັນຫາຊູດານ
ສປຊ ຫາລືຮ່າງຍັດຕິສະຫະລັດ ທີ່ເຕືອນທັງສອງຊູດານ ໃຫ້ຈັດຕັ້ງປະຕິບັດ ແຜນການສັນຕິພາບ ຂອງສະຫະພາບອາຟຣິກາ
ສະຫະລັດໄດ້ສະເໜີຮ່າງຍັດຕິສະບັບນຶ່ງ ຕໍ່ສະພາຄວາມໝັ້ນຄົງຂອງອົງການສະຫະປະຊາ ຊາດເຕືອນຊູດານແລະຊູດານໃຕ້ ກ່ຽວກັບການລົງໂທດ ຖ້າປະເທດທັງສອງຫາກບໍ່ຈັດຕັ້ງ ປະຕິບັດແຜນການສັນຕິພາບ ຂອງສະຫະພາບອາຟຣິກາ ເພື່ອຍຸຕິການສູ້ລົບກັນຕາມບໍລິ ເວນຊາຍແດນຂອງປະເທດທັງສອງ ສະຫະພາບອາຟຣິກາ ຕ້ອງການໃຫ້ສະພາຄວາມໝັ້ນຄົງ ໜຸນຫລັງແຜນການສັນຕິພາບ ຂອງຕົນ ທີ່ໄດ້ຖືກຮັບຜ່ານໃນຕົ້ນອາທິດນີ້ ທີ່ຮຽກຮ້ອງໃຫ້ສອງປະເທດຊູດານແກ້ໄຂບັນ ຫາຂັດແຍ້ງກ່ຽວກັບເລື່ອງນໍ້າມັນ ການຖືສັນຊາດ ແລະບັນຫາເຂດແດນ ພາຍໃນເວລາ 90 ວັນ ເອກອັກຄະລັດຖະທູດສະຫະລັດປະຈໍາສະຫະປະຊາຊາດທ່ານນາງ Susan Rice ກ່າວວ່າ ສະພາຄວາມໝັ້ນຄົງມີກຳນົດເລີ້ມສົນທະນາຫາລືກ່ຽວກັບຮ່າງຍັດຕິ ທີ່ໄດ້ຮັບການໜຸນຫລັງ ຈາກສະຫະລັດ ໃນວັນພະຫັດ “ເພື່ອໃຫ້ການສະໜັບສະນຸນຢ່າງວອງໄວ ຕໍ່ການຕັດສີນໃຈ ຂອງສະຫະພາບອາຟຣິກາ ”